Çeju Beynəlxalq Hava Limanı

Çeju Beynəlxalq Hava Limanı (Hanqıl: 제주국제공항, Hanca: 濟州國際空港)  sərnişin daşıma və təyyarə hərəkətlərinə görə İnçxon şəhərində yerləşən İnçxon Beynəlxalq Hava Limanından sonra Cənubi Koreyanın ikinici ən böyük hava limanı. Çeju şəhərində yerləşir. Rəsmi olaraq 1958-ci ildə Çeju aerodromu olaraq qurulmuş, 1968-ci ildə beynəlxalq hava limanı statusu almışdır.

Çeju Beynəlxalq Hava Limanı Cənubi Koreyada çoxsaylı materik istiqamətləri ilə yanaşı Çin, Honkonq, Yaponiya, Tayvan, Tayland və Malaziya kimi beynəlxalq istiqmətlərə də xidmət göstərir. 2015-ci ildə 26.237.562 sərnişin hava limanından istifadə etmişdir.

Hava limanından istifadə edən çox sayda sərnişin və onun məhdud gücü səbəbi ilə cənub şəhəri Soqvipxo yaxınlığında adada 3.8 milyard dollarlıq bir investisiyaya malik ikinci bir hava limanı inşa ediləcəyi açıqlandı. 2025-ci ildə fəaliyyətə başlaması gözlənilir.

Tarixi
1940-cə illərdə Sakit Okean müharibəsi dövründə yaponlar tərəfindən hava limanı kimi hazırlanan uçuş zolağını istifadə edərək 1948-ci ilin may ayından mülki aviasiya fəaliyyətə başlamışdır və 1958-ci ilin yanvar ayında hökumət tərəfindən akreditə edilmiş və rəsmi olaraq Çeju Hava Limanı kimi təsis edilmişdir.  Koreya-Yaponiya Aviasiya Müqaviləsinin imzalanmasından sonra, Jeju və Osaka arasındakı marşrut yeni qurulduğu üçün, marşrut 1968 - ci ilin aprelində beynəlxalq aeroporta yüksəldi. Koreya-Yaponiya Aviasiya Müqaviləsinin imzalanmasından sonra Çeju ilə Osaka arasında 1968-ci ilin aprel ayında yeni marşrut qurulduğu üçün beynəlxalq hava limanı statusu aldı.

Hava limanı 1979-cu ildən 1983-cü ilə qədər genişləndirildi və indiki ofis binası 1983-cü ildə tamamlandı. Artan sərnişin sayının tələbatını ödəmək üçün sərnişin terminalı 1991-1992-ci illərdə genişləndirildi. 2000-ci ilin avqust ayında ildə 320.000 ton yük qabiliyyətinə malik karqo terminalı tikildi. 2002-ci ilin dekabr ayında Koreya ilk dəfə olaraq ölkə daxili üçüşlar üçün duty-free mağaza istifadəyə verildi. Mövcud sərnişin daşınma qabiliyyətini aşan sərnişinlərin yerləşdirilməsi məqsədilə mövcud sərnişin terminalının sağ tərəfində 17 oktyabr 2006-cı il tarixində qısa müddətli hava limanı genişləndirilməsi siyasətinin bir hissəsi kimi yeni bir sərnişin terminalı qurulmuşdur. Yeni terminal 17 may 2007-ci il tarixində açılmış və 2012-ci ilin iyul ayında mövcud ofis binasının yenidən modellənməsindən sonra illik sərnişin daşıma həcmi 25.470.000 nəfərə çatmışdır.제주공항 확장사업 5년 만에 완료  이데일리, 2012.7.6.

Hava yolları və istiqamətləri

 Qəzalar və hadisələr 
10 avqust 1994-cü ildə Korean Air reys 2033 Çeju Beynəlxalq Hava Limanına enməyə cəhd edərkən uçuş zolağından kənara çıxdı. Təyyarədəki 160 nəfərin hamısı qəzadan qurtuldu.

28 iyul 2011-ci ildə Asiana Airlines reys 991 uçuş zamanı yanğınla üzləşdi və Çejuya  yönəlmək istəyərkən qəzaya uğradı. Hər iki pilot öldü.

 İstinadlar 

 Xarici keçidlər 
 Rəsmi sayt

Kateqoriya:Cənubi Koreya hava limanları